iraklixyz/georgian-wikipedia-cleaned huggingface dataset:
შაჰინ ნოვრასლი

შაჰინ ნოვრასლი (; დ. 10 თებერვალი, 1977 წელი, ბაქო, აზერბაიჯანი) — აზერბაიჯანელი ჯაზის და კლასიკური პიანისტი და კომპოზიტორი.

ადრეული ცხოვრება
ბავშვობა
შაჰინ ნოვრასლი დაიბადა 1977 წლის 10 თებერვალს, ბაქოში, აზერბაიჯანი. შაჰინი მე-19 საუკუნის ცნობილი აზერბაიჯანელი პოეტის მირზა ალესკერ ნოვრის შთამომავალია. მან სამი წლის ასაკში გამოავლინა ინტერესი მუსიკისადმი. მისი პირველი მნიშვნელოვანი საჯარო გამოსვლა, 11 წლის ასაკში, იყო აზერბაიჯანის სახელმწიფო ფილარმონიის დარბაზში კომპოზიტორ აზერ რზაევის სიმფონიური ორკესტრის კონცერტზე. ის მუსიკალურ კოლეჯში დიდ ოსტატობას ავლენდა მოცარტის, ბახის, შოპენის, ბეთჰოვენის, რახმანინოვისა და სხვა კომპოზიტორების ნაწარმოებების შესრულებაში. ეს კლასიკური ფონი ხშირად იგრძნობა მის ჯაზ კომპოზიციებში.

კოლეჯი და მუსიკალური აკადემია
თინეიჯერობის დროს შაჰინი უსმენდა დიდ პიანისტებს: აჰმად ჯამალს, ოსკარ პიტერსონს, ბილ ევანზს, კით ჯარეტს, ჩიკ კორიას. ბულბულის მუსიკალური სკოლის დამთავრების შემდეგ ის აზერბაიჯანის სახელმწიფო მუსიკალურ აკადემიაში შევიდა. აქ მან ასევე დაუთმო დრო აზერბაიჯანელი ჯაზ პიანისტის ვაგიფ მუსტაფა-ზადეს, ჯაზისა და ტრადიციული აზერბაიჯანული მუღამური მუსიკის სინთეზის შემქმნელის მუსიკის ანალიზს.

კარიერა
1997 წლიდან დაიწყო დაკვრა ამერიკასა და ევროპაში სხვადასხვა ფორმატებში: სოლო, ტრიო, კვარტეტი და სხვა. შაჰინმა ჩაწერა სამი ლაივ ალბომი: ლაივი მოსკოვში, ლაივი პრაღის სასახლეში და ლაივი ბაქოში. ასევე არსებობს ექსპერიმენტული ალბომი და , [10] ჩაწერილი ამერიკაში ცხოვრებისას და გასტროლებისას და გამოცემული ფრანგული ლეიბლზე.

გადამწყვეტი მომენტი შაჰინის კარიერაში იყო მისი შეხვედრა აჰმად ჯამალთან. 2014 წელს ამერიკაში შაჰინმა გაიცნო ჯამალის მენეჯერი ლორა ჰეს-ჰეი. მან გააცნო მას აჰმად ჯამალი, რომელმაც შეაქო შაჰინის მუსიკა. ,,ის არის ერთ-ერთი უდიდესი პიანისტი, ვის შესახებაც ოდესმე მსმენია" - თქვა აჰმად ჯამალმა შაჰინზე.

ჯამალი ასევე იყო შაჰინის 2017 წლის ალბომის ,," თანაპროდიუსერი, რომელმაც მიიღო ბრიტანეთის ჯილდო ,,2017 წლის საუკეთესო ჯაზ ალბომისთვის". ალბომი გამოვიდა ფრანგულ ლეიბლზე , . 2019 წლის 13 სექტემბერს -ზე გამოუშვა თავისი ალბომი ,,ბაქოდან ნიუ-იორკში".

ოჯახი
შაჰინის მამა ნოვრას ნოვრასლი, პროფესორი იყო. მან დაამთავრა მოსკოვის გ.ვ.პლეხანოვის სახელობის უნივერსიტეტი. ის არის ავტორი წიგნებისა: „მირასი“. დედამისი ნაილა ნოვრასლი ეკონომისტია. შაჰინს სამი უმცროსი ძმა ჰყავს. ტარლან ნოვრასლი, ტურიზმის მეცნიერებათა დოქტორია და მუშაობს მუსიკალურ ინდუსტრიაში. ის არის ავტორი ლექსების კრებულის „“. არსლან ნოვრასლი უკრავს ტარზე. ნურლან ნოვრასლი არის პოპ მომღერალი, აზერბაიჯანის დამსახურებული არტისტი. მან გამოუშვა ალბომი " ".

პერსონალური ცხოვრება
2007 წელს შაჰინი დაქორწინდა ნატავან ნოვრასლიზე. ნატავანი არის კლასიკური მომღერალი, აზერბაიჯანის ოპერისა და ბალეტის სახელმწიფო აკადემიური თეატრის სოლისტი და ასევე არის აზერბაიჯანის დამსახურებული არტისტი. მათ ჰყავთ ორი ვაჟი, დაბადებული 2008 და 2015 წლებში.
არის ალექსენიანი

არის ლუკ ალექსენიანი ( ; დ. 1901; — გ. 27 ივნისი, 1961) — სომხური წარმომავლობის ცნობილი კანადელი მოგზაური. სტატიებსა და პუბლიკაციებში ხშირად მოიხსენიება როგორც ა. ლ. ალექსენიანი და არის ლ. ალექსანიანი.

ადრეული ცხოვრება
ალექსენიანის ადრეული ცხოვრების შესახებ ცოტა რამ არის ცნობილი. იგი დაიბადა აგინში, ოსმალეთის იმპერიაში, 1901 წელს. მისი დაბადების ზუსტი თარიღი უცნობია. ადრეულ ასაკში ორივე მშობელი დაკარგა და ობლად გაიზარდა. ის 6 თვის განმავლობაში იმალებოდა იმპერიის ანატოლიის რეგიონში, სომეხთა გენოციდისგან თავის დასაღწევად. მას ამ პერიოდში ესროლეს და დაჭრეს. საბოლოოდ მან გაქცევა შეძლო. ის პირველად ჩავიდა ნიუ-იორკში, 1920 წელს და შემდეგ გადავიდა კანადაში 1921 წელს.

სომეხი ბიჭების ფერმა
1923 წელს ალექსენიანი გადავიდა ჯორჯთაუნში, ონტარიოში, რათა სომეხი ობლების სკოლაში გამხდარიყო მასწავლებელი და თანაშემწის დამხმარე. სკოლას სომეხი ბიჭების ფერმა ერქვა. სკოლის მოსწავლეები იყვნენ სომეხთა გენოციდის მსხვერპლნი. 1900-1914 წლებში კანადამ მიიღო 1500-მდე სომეხი ლტოლვილი. 1920-იანი წლების დასაწყისში კანადაში ათასობით ადამიანი იმიგრირდა, მათ შორის იყო ჯგუფი, რომელსაც ჯორჯთაუნის ბიჭები ერქვა. ჯორჯთაუნის სკოლამ მიიღო 110 ბიჭი, რომლებმაც განათლება მიიღეს და ფერმერობას სწავლობდნენ. ამ პერიოდში ალექსანიანმა დააფუძნა და მოაწყო ყოველთვიური გაზეთის გამოცემა სახელწოდებით არარატ, რომელშიც წარმოდგენილი იყო ობოლი ბიჭების ხელოვნება და ნაწერები.

ალექსენიანი ასევე მონაწილეობდა ჯორჯთაუნის სკოლაში გამართულ სპექტაკლებში. სპექტაკლ „ჯორჯთაუნის ბიჭების“ პრემიერა შედგა ჯორჯთაუნის ჯონ ელიოტის თეატრში, 2008 წელს. მოგვიანებით მისი პერსონაჟი გამოჩნდა მიუზიკლში, სახელწოდებით ჯორჯთაუნის ბიჭები: მიუზიკლი, რომელიც შესრულდა ჯონ კენედის საშემსრულებლო ხელოვნების ცენტრში, 2009 წლის აპრილში.

ქორწინება და ოჯახი
1927 წლის იანვარში ჯორჯთაუნში ალექსენიანი დაქორწინდა მერი ბოღოსიანზე, რომელიც სულ ცოტა ხნის ჩამოსული იყო ეგვიპტიდან კანადაში. ისინი გარკვეული დროის განმავლობაში ცხოვრობდნენ ბავშვთა სახლში, ჰამილტონში გადასვლამდე. მათ სამი ვაჟი შეეძინათ, არამი, არმენი და ალბერტი.

გადასვლა ჰამილტონში, ონტარიო
ალექსანიანი გადავიდა ჰამილტონში, ონტარიოში 1927 წელს სადაც მან გახსნა აღმოსავლური ხალიჩების მაღაზია, სახელწოდებით .

მსოფლიო მოგზაური
1940-იანი წლების ბოლოს და 1950-იანი წლების დასაწყისში ალექსენიანი ინტენსიურად მოგზაურობდა ახლო აღმოსავლეთში, ხალიჩების შესაძენად. მისი მოგზაურობების შესახებ ხშირად იწერებოდა 1846 წელს დაარსებულ გაზეთში, სახელწოდებით ჰამილტონის მაყურებელი. ამ მოგზაურობებიდან დაბრუნებისთანავე ის შემდეგ ხშირად კითხულობდა ლექციებს ადგილობრივ საზოგადოებასა და ეკლესიის ჯგუფებში, მათ აჩვენებდა ფოტოებს და ვიდეობს, რომლებიც მოგზაურობის დროს გადაიღო. ალექსანიანი ასევე იყო გამოცდილი ლინგვისტი და შეეძლო ექვს ენაზე ლაპარაკი, რაც მან თავის სასარგებლოდ გამოიყენა საქმიანი მოლაპარაკებებისათვის 15-ზე მეტ ქვეყანაში, რომელსაც იგი ჩვეულებრივ სტუმრობდა მოგზაურობის დროს.

ხალიჩების ბიზნესის გაფართოება
ალექსენიანმა 1950 წელს დაიწყო ხალიჩების ბიზნესის გაფართოება და გახსნა მეორე მაღაზია ოტავაში, ონტარიოში. 1955 წელს კომპანია დაარსდა სახელით .
აფხაზეთის ასსრ-ის უმაღლესი საბჭოს არჩევნები (1955)

აფხაზეთის ავტონომიური საბჭოთა სოციალისტური რესპუბლიკის უმაღლესი საბჭოს 1955 წლის არჩევნები — აფხაზეთის ასსრ-ის უმაღლესი საბჭოს დეპუტატების რიგით მეოთხე არჩევნები, რომელიც გაიმართა 1955 წლის 27 თებერვალს. კენჭისყრის შედეგად ავტონომიური რესპუბლიკის მოსახლეობამ უმაღლესი წარმომადგენლობითი ორგანოს შემადგენლობა დააკომპლექტა. აფხაზეთის ასსრ-ის მეოთხე მოწვევის უმაღლესი საბჭოს პირველი სესია შედგა 1955 წლის 18 აპრილს ქალაქ სოხუმში.

ისტორია
1954 წლის აფხაზეთის ასსრ-ის უმაღლესი საბჭოს პრეზიდიუმის დადგენილებით, აფხაზეთის ასსრ-ის უმაღლესი საბჭოს არჩევნები დაინიშნა 1955 წლის 18 თებერვალს.

11 დეკემბერს „აფხაზეთის ასსრ-ის უმაღლესი საბჭოს არჩევნების დებულების“ 36 და 37 მუხლების საფუძველზე — აფხაზეთის ასსრ-ის უმაღლესი საბჭოს პრეზიდიუმმა დაადგინა: დამტკიცებულ იქნეს აფხაზეთის ასსრ-ის უმაღლესი საბჭოს არჩევნების ცენტრალური საარჩევნო კომისია საზოგადოებრივი ორგანიზაციებისა და მშრომელთა საზოგადოებების შემდეგი შემადგენლობით:
ცენტრალური საარჩევნო კომისიის თავმჯდომარე — ;
ცენტრალური საარჩევნო კომისიის თავმჯდომარის მოადგილე — ;
ცენტრალური საარჩევნო კომისიის მდივანი — ;
ცენტრალური საარჩევნო კომისიის წევრები: .

1955 წლის 27 თებერვალს გაიმართა აფხაზეთის ასსრ-ის უმაღლესი საბჭოს არჩევნები. კენჭისყრა დაიწყო დილის 6 საათიდან და დამთავრდა ღამის 12 საათზე. ცენტრალურმა საარჩევნო კომისიამ ყველა საოლქო საარჩევნო კომისიისაგან მიიღო სრული ცნობები აფხაზეთის ასსრ-ის უმაღლესი საბჭოს არჩევნების შედეგების შესახებ.

საარჩევნო ოლების ამომრჩეველთა საერთო რიცხვი შეადგენდა 222.724 კაცს, რომელთაგანაც აფხაზეთის ასსრ-ის უმაღლესი საბჭს დეპუტატების არჩევნებში მონაწილეობა მიიღო 222.724 კაცმა, ესეიგი ამომრჩეველთა 100%-მა.

კომუნისტებისა და უპარტიოების ბლოკის კანდიდატებს ყველა საარჩევნო ოლქში ხმა მისცა 222.615 ამომრჩეველმა, რაც შეადგენდა კენჭისყრით მონაწილე ამომრჩეველთა საერთო რიცხვის 99,95%-ს. დეპუტატობის წინააღმდეგ ხმა მისცა 105-მა კაცმა, ანუ კენჭისყრით მონაწილე ამომრჩეველთა საერთო რიცხვის 0,05%-მა. „აფხაზეთის ასსრ-ის უმაღლესი საბჭოს არჩევნების დებულების“ 79 მუხლის საფუძველზე გაუქმებულად ჩაითვალა 4 ბიულეტინი.

ცენტრალურმა საარჩევნო კომისიამ, განიხილა რა მასალები თითოეული საარჩევნო ოლქის მიხედვით, „აფხაზეთის ასსრ-ის უმაღლესი საბჭოს არჩევნების დებულების“ 38 მუხლის საფუძველზე რეგისტრაციაში გაატარა ყველა საარჩევნო ოლქში არჩეული აფხაზეთის ასსრ-ის უმაღლესი საბჭოს დეპუტატები.
ისლამ III გირეი

ისლამ გირეი (‎; დ. 1604 — ბახჩისარაი, ყირიმის სახანო, 10 ივლისი, 1654) — ყირიმის ხანი 1644–1654 წლებში, სელამეთ გირეის ვაჟი.

ბიოგრაფია
ისლამი აღიზარდა სტამბოლში, სულთან აჰმედ -ის კარზე. 1629 წლიდან 1632 წლამდე ტყვეობაში იმყოფებოდა პოლონეთში. უფროსი ძმის, ბაჰადირ გირეის დროს დანიშნული იყო კალგად, თუმცა ბაჰადირის გარდაცვალების შემდეგ ოსმალებმა ყირიმის ხანად მისი უმცროსი ძმა, მეჰმედ გირეი დაამტკიცეს, თავად ისლამი კი სტამბოლში გაიხმეს მძევლად.

1644 წელს ოსმალებმა მეჰმედ -ს ხანის ტიტული ჩამოართვეს და მის ნაცვლად სწორედ ისლამი დანიშნეს. ისლამ თავისი 10 წლიანი მმართველობისას უამრავჯერ გაებრძოლა პოლონელებსა და რუს კაზაკებს. ეხმარებოდა ზაპოროჟიელებს პოლონეთის წინააღმდეგ წამოწყებული ხმელნიცკის აჯანყების დროს. თავად ედგა სათავეში ხმელნიცკისთან ერთად უკრაინელებისა და ყირიმელი თათრების ჯარებს. 1654 წელს, მიუხედავად მისი დიდი გარჯისა, კაზაკებმა მაინც აღიარეს რუსეთის სამეფოს უზენაესობა, რამაც გამოიწვმია რუსეთსა და პოლონეთს შორის ომი. ისლამ გირეი გარდაიცვალა იმავე წელს. მის შემდეგ ყირიმის ხანად ისევ მეჰმედი დაინიშნა.
სულორის ხარების ეკლესია

სულორის ხარების ეკლესია — არქიტექტურული ძეგლი ვანის მუნიციპალიტეტის სოფელ სულორში. ეკლესია აგებულია საუკუნეში. ნაგებია თლილი ქვით.

ეკლესია დარბაზულია და აღმოსავლეთით, გარეთ გამოსული, ნახევარწრიული აფსიდით სრულდება. აფსიდის წყობაში, დარბაზის ფასადებთან შედარებით, უფრო მცირე ზომის ქვებია გამოყენებული. დასავლეთის ფასადი, შესასვლელის ორივე მხარეს სიმეტრიულად განლაგებული, ძირითადი სიბრტყიდან წყობის მცირედი შეწევით შექმნილი სწორკუთხედებითაა დეკორირებული, რომლებშიც თითო თაღოვანი სარკმელია გაჭრილი. ეკლესიის ყველა სარკმელი თაღოვანია. შესასვლელი სამია სამხრეთის, დასავლეთის და ჩრდილოეთის მხრიდან. ჩრდილოეთის და სამხრეთის სარკმლებისა და სამივე შესასვლელის თავზე პირამიდისებური ფორმის დეკორია ჩასმული. ტაძარი გადახურულია თუნუქით.
სანდრა მეისონი

სანდრა მეისონი (; დ. 17 იანვარი, 1949) — ბარბადოსელი პოლიტიკოსი. ბარბადოსის გენერალ-გუბერნატორი 2018 წლიდან და ბარბადოსის პრეზიდენტი 2021 წლის 30 ნოემბრიდან.

ბიოგრაფია
სანდრა პრუნელა მეისონი 1949 წლის 17 იანვარს დაიბადა ქალაქ სენტ-ფილიპში. 1968 წელს, განათლების მიღების შემდეგ მუშაობა დაიწყო საშუალო სკოლაში. ერთი წლის შემდეგ ბარკლის ბანკში დაიწყო მუშაობა კლერკად. მეისონი გახდა ვესტ-ინდოეთის უნივერსიტეტის სტუდენტი, რომელიც დაასრულა იურიდიულ მეცნიერებათა ბაკალავრის სტატუსით. 1975 წელს გახდა ბარბადოსის ადვოკატთა ასოციაციის პირველი ქალი წევრი.

2021 წლის 12 ოქტომბერს მეისონი პრემიერ-მინისტრმა და ოპოზიციის ლიდერებმა ერთობლივად წარადგინეს ბარბადოსის პირველი პრეზიდენტის კანდიდატად. პრეზიდენტად აირჩიეს 20 ოქტომბერს. თანამდებობა დაიკავა 2021 წლის 30 ნოემბერს.
ბარბადოსის პრეზიდენტი

ბარბადოსის პრეზიდენტი — ბარბადოსის სახელმწიფოს მეთაური. ბარბადოსი რესპუბლიკად გამოცხადდა 2021 წლის 6 ოქტომბერს, საპრეზიდენტო არჩევნები გაიმართა ამავე წლის 20 ოქტომბერს. ქვეყნის პირველ პრეზიდენტად აირჩიეს სანდრა მეისონი, რომელმაც თანამდებობა დაიკავა 2021 წლის 30 ნოემბერს. ირჩევს პარლამენტი 4 წლის ვადით.

ბარბადოსის პრეზიდენტების სია
რაინ სულთანოვი

რაინ ალადინ ოღლუ სულთანოვი (; დ. 1965 წლის 29 აპრილი, ბაქო, აზერბაიჯანი) — აზერბაიჯანელი საქსოფონისტი და აზერბაიჯანის საპატიო მომღერალი.

ბიოგრაფია
სულთანოვი დაიბადა 1965 წლის 29 აპრილს ბაქოში. მისი ძმები რაუფი და რამინი ასევე მუსიკოსები არიან. 14 წლის ასაკში სულთანოვი ძმების რჩევით შევიდა მუსიკალურ სკოლაში. რაინის ინტერესი ჯაზისა და განსაკუთრებით ჯგუფის ,, " და მაილზ დევისის შემოქმედებისადმი სწორედ ამ პერიოდს უკავშირდება. 16 წლის ასაკში სულთანოვი უკვე კარგად უკრავდა საქსოფონზე. ოთხი წლის განმავლობაში საბჭოთა არმიაში ყოფნის დროს ის უკრავდა სამხედრო ჯგუფში. შემდეგ მან სწავლა ბაქოს ასაფ ზეინალის მუსიკალურ სკოლაში განაგრძო და 1985 წელს სპეციალიზებულ სკოლებს შორის რესპუბლიკურ კონკურსზე პირველი ადგილი დაიკავა. მან შეასრულა ჩაიკოვსკის, მოცარტის, ვებერის და სხვა კომპოზიტორების კომპოზიციები. იმ დროს სულთანოვმა დაიწყო ჯაზის შესრულება და ის მიიწვიეს სამუშაოდ პოლად ბილბიოღლუს ჯგუფში ,,".

1988 წელს სულთანოვი მუშაობდა სიმღერის სახელმწიფო თეატრში რაშიდ ბეჰბუდოვის მიწვევით და ასრულებდა ჩარლზ პარკერისა და მაიკლ ბრეკერის კომპოზიციებს. იმავე წელს ჩაირიცხა აზერბაიჯანის სახელმწიფო კონსერვატორიაში. 1989 წელს სულთანოვი მიიწვიეს აზერბაიჯანის სახელმწიფო ორკესტრ „გაიაში“. ორკესტრის მუსიკალური მენეჯერი იყო ტოფიგ შაბანოვი. 1992 წელს სულთანოვი მიიწვიეს სოლისტად აზერბაიჯანის სახელმწიფო სამაუწყებლო კავშირის ესტრადა-სიმფონიურ ორკესტრში, ფაიგ სუჯედდინოვის ხელმძღვანელობით. იმ პერიოდში სულთანოვი გამოდიოდა ჯაზის პროგრამებსა და სოლო კონცერტებზე. 1992-94 წლებში სულთანოვი უკრავდა თურქეთისა და მოსკოვის სხვადასხვა ჯაზ კლუბებსა და საკონცერტო დარბაზებში. 1995 წელს სულთანოვმა შექმნა თავისი პირველი კომპოზიციები სახელწოდებით ,,ჯოკერები და ცეკვა" და ,,დასვენების დღე".

1996-97 წლებში სულთანოვი გამოდიოდა გერმანიის ჯაზ-ფესტივალებზე. ამ დროს მან შექმნა ისეთი კომპოზიციები, როგორიცაა ,,ბოლო მომენტი", ,,გიჟური სამყარო" და სხვა. მოგვიანებით სულთანოვმა გადაწყვიტა შეექმნა ჯგუფი სახელწოდებით ,,სინდიკატი". ჯგუფის წევრები იყვნენ მისი უფროსი ძმა რაუფ სულთანოვი (ბას გიტარა), ელდარ რაგულუზადე (ფორტეპიანო), ჰამდულა გაფარი (გიტარა) და ვაგიფ ალიევი (პერკუსიული ინსტრუმენტები). 1997 წლის 14 ივლისიდან 15 ივლისის ჩათვლით გაიმართა ჯგუფის პირველი სოლო კონცერტები სახელწოდებით ,,ბოლო მომენტი". „სინდიკატმა“ მოკლე დროში დიდი პოპულარობა მოიპოვა.

2008 წელს სულთანოვმა დაასრულა მუშაობა ალბომზე სახელწოდებით ,, ", რომელზედაც მუშაობდა ორი წლის განმავლობაში. ამ პროექტს სულთანოვმა უწოდა ალბომი-წიგნი, რადგან იგი შედგება ორმოცი გვერდისგან, რომელზეც ფოტოებია. ალბომი შედგება ორი დისკისაგან. პირველი დისკი მუსიკალურია, ხოლო მეორე დისკზე არის 17 წუთიანი ფილმი, რომელიც გადაიღეს აზერბაიჯანელმა და თურქმა რეჟისორებმა. ალბომის პირველ ნაწილში არის ინტერვიუ სულთანოვთან, ხოლო მეორე ნაწილში დისკთან ერთად არის ფოტოები. მესამე ნაწილში არის მინი კლიპი, რომლის მთავარი ლაიტმოტივი არის ომი და ტრაგედიები.
ვიტალი რაჰიმოვი

ვიტალი მეჯიდის ძე რაჰიმოვი ( დ. 27 აგვისტო, 1984, მეღრი) — აზერბაიჯანელი მოჭიდავე, აზერბაიჯანის ეროვნული ნაკრების წევრი. აზერბაიჯანის სპორტის დამსახურებული ოსტატი. 1984 წლის 26 აგვისტოს. 1990 წელს რაჰიმოვების ოჯახი საცხოვრებლად აზერბაიჯანში გადავიდა. 1994 წელს ვიტალი ბერძნულ-რომაულ ჭიდაობის წრეზე შევიდა. „ჩემმა ძმამ კლასიკურ ჭიდაობაზე მიმიყვანა“, - იხსენებს ვიტალი. - „სიმართლე გითხრათ, მაშინ არ ვიცოდი რა განსხვავება იყო ბერძნულ-რომაულ და თავისუფალ ჭიდაობას შორის. მაგრამ არ ვნანობ ჩემს არჩევანს“.

2004 წლის საბერძნეთში, ათენში გამართულ ზაფხულის ოლიმპიურ თამაშებზე რაჰიმოვმა დაამარცხა ამერიკელი ჯიმ გრეუნვოლდი, ანგარიშით 7-0. შემდეგ შეხვედრაში დამარცხდა სერბ დავორ სტეფანეკთან.

2005 წელს მოიგო ვარნაში, ბულგარეთში გამართული ევროპის ჩემპიონატი. ფინალში დაამარცხა რუმინელი ეუსებიუ დიაკონუ. 2008 წელს მონაწილეობა მიიღო ჩინეთში გამართულ, პეკინის ოლიმპიურ თამაშებზე, სადაც ვერცხლის მედლის მოპოვება მოახერხა. თავდაპირველად დაამარცხა ჩინელი შენგ ჯიანგი. მისი შემდეგი მეტოქე იყო რუმინელი ეუსებიუ დიაკონუ, ამას მოჰყვა ბულგარეთის სახელით მოასპარეზე არმენ ნაზარიანისა და თურქმენი ნურბაკიტ ტენგიზბაიევის დამარცხება. ფინალში დამარცხდა რუსეთის წარმომადგენელ ისლამბეკ ალბიევთან. 2016 წელს საერთაშორისო ოლიმპიურმა კომიტეტმა ვიტალი რაჰიმოვი გაასამართლა ანტიდოპინგური წესების დარღვევისათვის და ჩამოართვა 2008 წლის ზაფხულის ოლიმპიურ თამაშებზე მოპოვებული ვერცხლის მედალი. 2009 წელს ჰერნინგში, დანიაში გამართულ მსოფლიო ჩემპიონატზე მოიპოვა ბრინჯაოს მედალი. 1/32 ფინალში დაამარცხა იტალიელი პაოლო ფუჩილე (1:0, 6:0). 1/16 ფინალში დაამარცხა ყირგიზი რუსლან ტიუმენბაიევი (1:0, 1:0). მეოთხედფინალში დაამარცხა ქართველი მოჭიდავე რევაზ ლაშხი (1:0, 1:0). ნახევარფინალში დამარცხდა უზბეკ დილშოდ არიპოვთან. ბრინჯაოს მედლისთვის შეხვედრაში დაამარცხა თურქი სონერ სენჯუ. 2010 წელს, ერთი წლის შემდეგ მოსკოვში, რუსეთში გამართულ მსოფლიო ჩემპიონატზე ზედიზედ მეორედ მოიპოვა ბრინჯაოს მედალი. 1/32 ფინალში დაამარცხა ინდოელი სუმილ კუნარ რანა, ანგარიშით 5:1. 1/16 ფინალში დაამარცხა სომეხი არმან ადიკიანი. მეოთხედფინალში დამარცხდა რუსეთის სახელით მოასპარეზე ამბაკო ვაჩაძე. რეპეშაჟში დაამარცხა შვეიცარიელი პასკალ სტრებელი. ბრინჯაოს მედლისთვის ბრძოლაში დაამარცხა უნგრელი ტამაშ ლიორინცი. 2011 წელს გერმანიის ქალაქ დორტმუნდში გამართულ ევროპის ჩემპიონატზე მოიპოვა ბრინჯაოს მედალი.

რაჰიმოვს მიღებული აქვს აზერბაიჯანის რესპუბლიკის სახელმწიფო ჯილდო, მედალი „პროგრესი“.
ისფარ სარაბსკი

ისფარ რზაევ-სარაბსკი (; დ. 2 ნოემბერი, 1989 წელი, ბაქო, აზერბაიჯანი) — აზერბაიჯანელი პიანისტი და კომპოზიტორი. მან 2009 წელს გაიმარჯვა მონტრეს ჯაზ-ფესტივალის სოლო პიანისტთა კონკურსში, გახდა აზერბაიჯანის საპატიო არტისტი (2010 წელი) და არის ზირვას სახელმწიფო პრემიის ლაურეატი (2010). ის არის აზერბაიჯანელი საოპერო მომღერლის, მსახიობის და ისლამურ სამყაროში ოპერის ერთ-ერთი დამაარსებლის ჰუსეინგულუ სარაბსკის შვილიშვილი.

მუსიკალური კარიერა
ისფარ სარაბსკმა დაამთავრა ბაქოს მუსიკალური აკადემია და ამჟამად სწავლობს ბერკლის მუსიკალურ კოლეჯში. სარაბსკის შესრულებული აქვს სხვადასხვა კომპოზიციები მსოფლიოში ყველაზე პრესტიჟულ საკონცერტო დარბაზებში, მათ შორის როლიალ ალბერტ-ჰოლი, ელიზაბეტ-ჰოლი, მაილს დევისის დარბაზი, ვიბრატო ჯაზ კლუბი, ჯაზ კლუბი რონი სკოტი, ზინკო ჯაზ კლუბი, კონცერტაუსი, ასფალტ ჯაზ კლუბი, ლომბარდიის ჯაზ კლუბი, პორგი და ბესის ჯაზ კლუბი, ჩიტის თვალის ჯაზის კლუბი და აპოლოს თეატრი. მან დაუკრა ფესტივალებზე შვეიცარიაში, ნორვეგიაში, საფრანგეთში, რუსეთში და საქართველოში, ასევე იუნესკოს შტაბ-ბინაში ,,ჯაზის საერთაშორისო დღისთვის" მიძღვნილ კონცერტზე ჰერბი ჰენკოკთან ერთად და ,,ჯაზის საერთაშორისო დღის ყველა ვარსკვლავის გლობალურ კონცერტზე”.

2011 წელს ისფარმა ჩამოაყალიბა ისფარ სარაბსკის ტრიო მოსკოველ მუსიკოსებთან ალექსანდრე მაშინთან (დასარტყამი ინსტრუმენტები) და მაკარ ნოვიკოვთან (ბასი) ერთად. ტრიომ დაუკრა მრავალ ფესტივალსა და საკონცერტო დარბაზში ჩრდილოეთ ამერიკასა და ევროპაში. სარაბსკი ასევე უკრავდა სამეფო ფილარმონიულ ორკესტრთან, ოლეგ ლუნდსტრემის ორკესტრთან და ისეთ მუსიკოსებთან ერთად, როგორებიცაა იგორ ბუტმანი, რუდი პერესი, მინო სინელუ, ტერი ლაინ კერინგტონი, ბენ უილიამსი, მარკ გილიანა, ალან ჰემპტონი, პეტ სენატორი, გრეგ სვილერი, ერიკ კლასი, კრისტიან ვებერი, სამუელ რორერი, მალკოლმ კრეზი, ჯეიმზ მადდრენი, დაფერ იუსეფი. ის იყო ლეიბლის მიერ ორგანიზებული პროექტის ,, - სამი პიანისტის" ნაწილი.

ისფარ სარაბსკის მიერ შექმნილ კომპოზიციებს მოიცავს: პლანეტა, ნოვრუზი, ჯი-მენი, თაობა, ზღვარი, დეჟავუ, მელანქოლიური საღამო, ბოლო შანსი, პრელუდია, აგენტი, აღორძინება, აღმოსავლეთ ბაზარი, ახლა მე აქ ვარ, ტრანზიტი, ბუტა, იავნანა, კოჭლობით. უცნობი, კობრას ცეკვა, ვაგიფ მუსტაფაზადეს ხსოვნას და სხვა.

2009 წლის 18 ივლისს ისფარი გახდა ფორტეპიანოს სოლო ჯილდოს მფლობელი შვეიცარიაში მონტროს 43 -ე ჯაზ ფესტივალზე.

2017 წლიდან დაწყებული ჯაზის პარალელურად, ელექტრონული მუსიკა გახდა კომპოზიტორისთვის ახალი და პოპულარული მიმართულება, მისთვის ეს აისახებოდა პირად განწყობასა და პირად აზრებზე. მისი ადრეული ნამუშევრები მოიცავს: ფესვი, პლანეტა, , თეთრი ნიშანი, ნოემბერი.

2019 წლის აგვისტოში ისფარ სარაბსკიმ ხელი მოაწერა კონტრაქტს -თან ორი ალბომის გამოშვებაზე. მისი სადებიუტო ჯაზ ალბომი ,,პლანეტა" გამოვა 2021 წლის 30 აპრილს და ხელმისაწვდომი იქნება ციფრულ, და 2 ფორმატებში.
სომხური მაფია

სომხური მაფია ― ზოგადი ტერმინი ორგანიზებული კრიმინალური დაჯგუფებისა, რომელიც შედგება ეთნიკური სომხებისგან. სომხური მაფიის სტრუქტურა შედგება კლანებისაგან, რომელთაც „საძმოებს“ უწოდებენ. მისი გავლენები გავრცელებულია პოსტსაბჭოთა სივრცეში, აშშ-სა და ევროპაში.

საერთაშორისო აქტივობები
გერმანია
2009-2011 წლებში გერმანიის ფედერაციული კრიმინალური პოლიციის ოფისმა დაიწყო გამოძიება გერმანიაში არსებული სომხური მაფიის დაჯგუფებების წინააღმდეგ. იმ დროს მათ ბრალი ედებოდათ ნარკოტიკებით ვაჭრობაში, თუმცა ეს დღემდე ვერ დამტკიცდა. იმავდროულად -მ აღმოაჩინა, რომ ერფურტში ორი სომხური კლანის დაპირისპირება მიმდინარეობდა.

2014 წლის 13 ივლისს ორი მამაკაცი მძიმედ იყო დაჭრილი ზემოთ ხსენებული კლანების შელაპარაკებისას. მალევე -მ 31 წლის მანქანების დილერი არტურ ზ. და 26 წლის კარო ს. დააკავეს ნარკოტიკებით ვაჭრობისათვის. მათ ადგილზევე უპოვნეს 35 კგ მარიხუანა.

მოგვიანებით -მ გამოაქვეყნა ანგარიში, რომ სომხური მაფია მართლაც არსებობს გერმანიაში, სხვა პოსტსაბჭოთა კრიმინალურ დაჯგუფებასთან ერთად ფლობს მნიშვნელოვან ფინანსურ და ადამიანურ რესურსებს და „საფრთხეს უქმნის კანონის უზენაესობას“.

2018 წლის 7 ნოემბრისთვის გერმანულმა ტელევიზიამ მოამზადა 30-წუთიანი დოკუმენტური ფილმი, სახელად „ნათლია გერმანიაში: სომხური მაფია და კანონიერი ქურდები“. წესით ფილმი ტელევიზიის მეშვეობით უნდა გაშუქებულიყო, თუმცა მისმა რეჟისორმა 6 ნოემბერს ბერლინის სასამართლოდან ბოლო წუთას მიიღო ბრძანებულება, რომ ფილმი არ გაშვებულიყო.

2018 წლის მარტში სომხეთის ელჩმა აშოტ სმბატიანმა გერმანიის ხელისუფლებას შესთავაზა დახმარება სომხურ მაფიასთან ბრძოლაში, თუმცა -მ უარყო მისი შეთავაზება. ამის მიზეზი ის გახდა, რომ გერმანული ხელისუფლება სომხურ მხარეს მაფიასთან თანამშრომლობაში ადანაშაულებდა, ამიტომაც ივარაუდებდა, რომ ვერ იქნებოდა მათი თანამშრომლობა ეფექტური, რამეთუ თავად სმბატიანსაც ჰქონდა კავშირი ე.წ. „კანონიერ ქურდებთან“.

საფრანგეთი
ფრანგული ჟანდარმერია ევროპოლის საველე მხარდაჭერით მიზნად ისახავდა საფრანგეთში მოქმედი სომხური მაფიის კლანების აღმოჩენას, რომელთაც ბრალი ედებოდათ ქვეყანაში სიგარეტის კონტრაბანდას, გამოძალვასა და ფულის გათეთრებაში. ამ მიზნით რენში, პარიზში, სენ-ეტიენში, ნანსში, სტრასბურგში, აგენოში, რეიმსში, შალონ-სურ-სონში, ლიმოჟსა და ბრესტში 27-ზე მეტი სახლი იქნა გაჩხრეკილი. ამის შედეგად 21 პიროვნება დააკავეს, რომელთაგან ერთ-ერთი სომხური მაფიის ერთ-ერთი მაღალი რანკის წარმომადგენელი აღმოჩნდა. გაჩხრეკილი შენობებიდან კი ამოიღეს 23,000 ევროს ნაღდი ფული, 2,000-ზე მეტი კოლოფი სიგარეტი, 23 კგ ნედლი თამბაქო და 6 ცეცხლსასროლი იარაღი.

ესპანეთი
სომხურ მაფიასთან ბრძოლის პირობებში ესპანურმა პოლიციამ 15 ადამიანი დააკავა. ევროპოლმა გაავრცელა ინფორმაცია, რომ ესპანეთში ჩატარდა 11 სახლის ჩხრეკა, რომლიდანაც ამოიღეს 167,000 ევრო ნაღდი ფული და რამდენიმე ცეცხლსასროლი იარაღი. ასევე, ამოიღეს 50-ზე მეტი ელექტრონული მოწყობილობა, საკრედიტო ბარათი, ხუთი ძვირადღირებული მანქანა და საქმესთან დაკავშირებული დოკუმენტაცია. ამის შემდეგ ესპანურმა მთავრობამ გაყინა მათი 50-მდე საბანკო ანგარიში. ევროპოლის განცხადებაში ნათქვამია: „სომეხთა კრიმინალური დაჯგუფება იყენებდა პროფესიონალ ჩოგბურთელს, რომელიც მოქმედებდა, როგორც ბანდისა და დანარჩენი კრიმინალური დაჯგუფების წარმომადგენელი“. ამ საქმის შედეგად დააკავეს სომხური მაფიის წარმომადგენელი 15 პირი, მათ შორის ორგანიზაციის ხელმძღვანელი, ხოლო საქმე აღიძრა 68 ადამიანზე.

შეერთებული შტატები
ემი (სომეხი მომღერალი)

ემი (დაბადების სახელი ემა ბეჯანიანი ; დ. 12 აპრილი, 1984, ერევანი) — სომეხი მომღერალი. ემი ითვლება სომხეთის ერთ-ერთ ყველაზე პოპულარულ და გავლენიან მომღერლად, მას უწოდებენ „პოპ პრინცესას“ და „პოპ აიკონს“. ემიმ წარმოადგინა სომხეთი 2011 წლის ევროვიზიის სიმღერის კონკურსზე და გახდა ქვეყნის პირველი წარმომადგენელი რომელმაც ფინალში გასვლა ვერ მოახერხა, ამის შემდეგ მსგავსი შედეეგი დააფიქსირეს სევაკ ხანაგიანმა 2018 წელს და სრბუკმა 2019 წელს.

ადრეული ცხოვრება
ემა ბეჯანიანი დაიბადა 1984 წლის 12 აპრილს, სომხეთის სსრ-ის დედაქალაქ ერევანში. ემის კარიერა დაიწყო მას შემდეგ, რაც მან ჩაწერა თავისი პირველი სიმღერა, „“ და გამოუშვა მისი ვიდეო კლიპი 1993 წელს. მან მრავალი ჯილდო მოიპოვა სიმღერების კონკურსებზე სომხეთში, რუსეთში, თურქეთში, ევროპაში და სხვა რეგიონეგბში. 1994 წლიდან 2000 წლამდე ემი მღეროდა და გასტროლებზე გადიოდა ქალთა ფოლკ-პოპ კვარტეტ „“-თან ერთად.

2014 წელს ემი იყო შოუ -ს სომხური ვერსიის მესამე სეზონის ჟიურის წევრი. ამავე წელს მოიგო „ “-ს ჯილდო ნომინაციაში „წლის საუკეთესო პოპ მომღერალი“. 2007 წელს ნომინირებული იყო სომხეთის მუსიკალურ ჯილდოზე, ნომინაციაში „წლის საუკეთესო ქალი მომღერალი“.

ევროვიზიის სიმღერის კონკურსი
2010 წლის თებერვალში ემიმ მომღერალ მიჰრანთან ერთად მონაწილეობა მიიღო 2010 წლის სომხეთის 2010 წლის ევროვიზიის სიმღერის კონკურსის შესარჩევ კონკურსზე ჩანაწერით „ “, რომელიც რიკი მარტინმაც კი მოიწონა. საბოლოოდ დუეტი დამარცხდა ევა რივასთან რომელმაც წარადგინა სომხეთი 2010 წლის ევროვიზიის სიმღერის კონკურსზე. ბეჯანიანმა კი წარადგინა სომხეთი ევროვიზიაზე, ერთი წლის შემდეგ, 2011 წელს დიუსელდორფში, გერმანიაში გამართულ კონკურსზე. 10 მაისს, ემიმ ვერ შეძლო ფინალში გასვლა, რის გამოც იგი გახდა ევროვიზიის სიმღერის კონკურსზე სომხეთის პირველი წარმომადგენელი, რომელმაც გამოტოვა კონკურსის ფინალი.